Oficialusis leidinys L 094 , 31/03/2004 p. 0007 - 0009



Komisijos reglamentas (EB) Nr. 592/2004 2004 m. kovo 30 d. iš dalies keičiantis Europos Parlamento ir Tarybos reglamentą (EB) Nr. 998/2003 dėl šalių ir teritorijų sąrašų (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2003 m. gegužės 26 d. Europos Parlamento ir Tarybos reglamentą (EB) dėl gyvūnų sveikatos reikalavimų, taikomų ne komerciniam naminių gyvūnėlių judėjimui, ir iš dalies keičianti Tarybos direktyvą 92/65/EEB [1], ypač į jo 10 ir 21 straipsnius, kadangi: (1) Reglamentas (EB) Nr. 998/2003 nustato gyvūnų sveikatos reikalavimus, taikomus ne komerciniam naminių gyvulėlių judėjimui ir taisykles, taikomas atliekant tokio judėjimo patikrinimus, (2) pagal Reglamentą (EB) Nr. 998/2003 iki 2004 m. liepos 3 d. turi būti parengtas trečiųjų šalių sąrašas. Kad trečioji šalis būtų įrašyta į tą sąrašą, ji turi pateikti duomenų apie pasiutligės padėtį ir įrodyti, kad ji laikosi tam tikrų sąlygų, susijusių su pranešimu, monitoringu, veterinarinėmis tarnybomis, pasiutligės prevencija ir kontrole, bei vakcinos reglamentavimu. (3) kad būtų išvengta bet kokių bereikalingų naminių gyvulėlių judėjimo trikdymų bei trečiosioms šalims būtų skirtas laikas suteikti papildomas garantijas, prireikus tikslinga parengti laikinąjį trečiųjų šalių sąrašą. Tas sąrašas turėtų būti pagrįstas duomenimis, gautais per Tarptautinį epizootijų biurą (TEB-Pasaulinė gyvūnų sveikatos organizaciją), Komisijos maisto ir veterinarijos biuro atitinkamose trečiosiose šalyse atliktų patikrinimų rezultatais ir valstybių narių surinkta informacija. (4) į trečiųjų šalių laikinąjį sąrašą turėtų būti įrašytos šalys, kuriose nėra pasiutligės, ir šalys, kuriose buvo nustatyta, kad pasiutligės patekimo į Bendriją dėl judėjimų iš jų teritorijų rizika nėra didesnė už riziką, susijusią su judėjimais tarp valstybių narių. (5) dėl to Reglamentas (EB) Nr. 998/2003 turėtų būti atitinkamai iš dalies keičiamas. Siekiant aiškumo, tame reglamente pateiktas šalių ir teritorijų sąrašas turėtų būti pakeistas visas. (6) šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 998/2003 II priedas pakeičiamas šio reglamento priedu. 2 straipsnis Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje. Jis taikomas nuo 2004 m. liepos 3 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 2003 m. kovo 30 d. Komisijos vardu David Byrne Komisijos narys [1] OL L 146, 2003 6 13, p. 1. -------------------------------------------------- PRIEDAS " II PRIEDAS ŠALIŲ IR TERITORIJŲ SĄRAŠAS A DALIS IE — Airija SE — Švedija UK — Jungtinė Karalystė B DALIS 1 skirsnis a) DK — Danija, išskyrus GL – Grenlandiją ir FO – Farerų salas b) ES — Ispanija, įskaitant kontinentinę teritoriją, Balearų ir Kanarų salos, išskyrus Seutą ir Meliliją; c) FR — Prancūzija, įskaitant GF-Prancūzijos Gvianą, GP-Gvadelupą, MQ-Martiniką ir RE-Reunioną; d) GI — Gibraltaras; e) PT — Portugalija, įskaitant kontinentinę teritoriją, Azorų ir Madeiros salos; f) valstybės narės, išskyrus išvardytąsias A dalyje ir šio skirsnio a, b, c ir e punktuose. 2 skirsnis AD — Andora CH — Šveicarija IS — Islandija LI — Lichtenšteinas MC — Monakas NO — Norvegija SM — San Marinas VA — Vatikanas C DALIS AC — Ascencion salos AG — Antigva ir Barbuda AN — Nyderlandų Antilai AU — Australija AW — Aruba BB — Barbadosas BH — Bahreinas BM — Bermuda CA — Kanada FJ — Fidžis FK — Folklendų salos HR — Kroatija JM — Jamaika JP — Japonija KN — Sent Kristoferis ir Nevis KY — Kaimanų salos MS — Montserratas MU — Mauricijus NC — Naujoji Kaledonija NZ — Naujoji Zelandija PF — Prancūzijos Polinezija PM — Sent Pjeras ir Mikelonas SG — Singapūras SH — Šv. Elenos Sala US — Jungtinės Amerikos Valstijos VC — Sent Vinsentas ir Grenadinai VU — Vanuatu WF — Wallisas ir Futuna YT — Mayotte'as.“ " . --------------------------------------------------